IN HERINNERING AAN ZULU 5 Maart 2006 – 2 September 2017
Aan ons geliefde Zulu, ons wit hond van Alldays wat so diep in ons harte geval het van dag een af.
Jy was die beste voorspeller van reen voordat daar nog `n wolkie in die lug was.
Jy was die dame van die erf wat gehou het van jou bederfies (al het jy dit soms met krokodilkake gehap) en jy kon met jou bruin oe tot binne in my siel in kyk.
Danksy jou het ons verlief geraak op Switserse herdershonde en kon ons hierdie lieflike ras beter leer ken en danksy jou is daar vyf ander gesinne wat verryk is deur klein wit bolle wol wat nou die mooiste honde ooit is.
Ons gaan jou so mis; daar is `n gat op die erf, ek soek jou in elke skaduwee se flikker om elke hoek en my hart val elke oggend as ek die kombuisdeur oopmaak en jy is nie daar nie.
Ek weet waar jy nou is, is daar geen geweerskote nie, dit reen nooit nie, daar is fillet vir ontbyt en biltong vir snoepies en dit lyk soos die veldjie en die plaas.
En jy sit voor langs Robert met jou poot op sy been, vir altyd.
My ou honnes, Zulu. Jy het in 2004 in my lewe gekom toe dit swaar gegaan het met my. Jy was altyd die sprankelende woefie en jy was altyd so vol lewe.
Jy het diep in ons harte geklim en die laaste paar jaar was jy vir die kinders ‘n teddy en n maat. Ons gaan jou sagte lyfie mis daar langs my in die bed.
Rus sag my honnes en stuur groete vir Oupa Tiens. Ons sien mekaar weer eendag my bruin oog seun…
Love you boesman
« Page 1 Page 2 … Page 950 Page 951 Page 952 Page 953 Page 954 »